

**Ādažu novada pašvaldība**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Gaujas iela 33A, Ādaži, Ādažu pag., Ādažu novads, LV-2164, tālr. 67997350, e-pasts dome@adazi.lv

PROJEKTS uz 9.12.2021

Vēlamais izskatīšanas laiks finanšu komitejā 15.12.2021

Sagatavotājs un ziņotājs: Jānis Tiļčiks

APSTIPRINĀTI

ar Ādažu novada pašvaldības domes 2021.gada 22.decembra sēdes lēmumu (protokols Nr.XX§X)

SAISTOŠIE NOTEIKUMI

Ādažos, Ādažu novadā

2021. gada 22. decembrī **Nr. XX/2021**

Par augstas detalizācijas topogrāfiskās informācijas un citas ģeotelpiskās informācijas aprites kārtību

*Izdoti saskaņā ar Ģeotelpiskās informācijas likuma 13. panta sesto daļu un 26. panta trešo daļu, Ministru kabineta 2012. gada 24. aprīļa noteikumu Nr. 281 "Augstas detalizācijas topogrāfiskās informācijas un tās centrālās datubāzes noteikumi"*[*69.*](https://likumi.lv/ta/id/246998-augstas-detalizacijas-topografiskas-informacijas-un-tas-centralas-datubazes-noteikumi#p69)*un 79. punktu*

**I. Vispārīgie jautājumi**

1. Saistošie noteikumi nosaka:
   1. kārtību, kādā Ādažu novada pašvaldībā (turpmāk – Pašvaldība) notiek augstas detalizācijas topogrāfiskās informācijas (turpmāk – topogrāfiskā informācija) un informācijas par ielu sarkano līniju aizsargjoslām Ādažu novada administratīvajā teritorijā izsniegšana, pieņemšana, pārbaude un reģistrēšana topogrāfiskās informācijas datubāzē (turpmāk – datubāze). Šie noteikumi attiecas arī uz un zemes ierīcības projektu grafiskajām daļām un būvju situācijas plāniem;
   2. maksu par topogrāfiskās informācijas sniegšanu.
2. Noteikumi attiecas uz visām juridiskām un fiziskām personām, kas Pašvaldībā veic:
   1. inženierkomunikāciju un būvju projektēšanu, būvniecību, pārbūvi, uzturēšanu vai nodošanu ekspluatācijā;
   2. ģeodēziskos, topogrāfiskos, kadastrālās uzmērīšanas vai zemes ierīcības darbus.
3. Topogrāfiskās informācijas izsniegšanu, pieņemšanu, pārbaudi un reģistrēšanu nodrošina Pašvaldība vai tās izvēlēta juridiska persona (turpmāk – datubāzes turētājs), kurai Pašvaldība šādu pārvaldes uzdevumu ir deleģējusi, [Valsts pārvaldes iekārtas likumā](https://likumi.lv/ta/id/63545-valsts-parvaldes-iekartas-likums) noteiktajā kārtībā slēdzot deleģējuma līgumu, un kurai ir tiesības par pakalpojumiem saņemt samaksu.

**II. Topogrāfiskās informācijas pārbaude, saskaņošana, reģistrācija un izsniegšana**

1. Topogrāfisko informāciju topogrāfiskās uzmērīšanas vajadzībām par mērnieka vai komersanta pieprasīto teritoriju datubāzes turētājs elektroniski izsniedz trīs darba dienu laikā pēc mērnieka vai komersanta pieprasījuma un samaksas saņemšanas dienas.
2. Pēc topogrāfiskās uzmērīšanas un topogrāfiskā plāna sagatavošanas to saskaņo ar tiem inženiertīklu turētājiem, kas ir atbildīgi par inženiertīkliem teritorijā, kurā veikta topogrāfiskā uzmērīšana. Inženiertīklu turētāju saskaņošanas termiņš nevar būt ilgāks par 10 darbdienām no topogrāfiskās informācijas saņemšanas dienas. Inženiertīklu turētāji nevar vilcināt topogrāfiskā plāna izgatavošanas termiņus un pieprasīt skaņojumus teritorijās, kur nav viņu tīklu.
3. Pirms topogrāfiskā plāna iesniegšanas pārbaudei un reģistrācijai datubāzē, to saskaņo ar šādiem inženiertīklu turētājiem:
   1. Pašvaldības administrācijas Infrastruktūras un vides nodaļu;
   2. Pašvaldības aģentūru “Carnikavas komunālserviss”;
   3. Akciju sabiedrību “Sadales tīkls”.
4. Inženiertīklu turētāju sarakstu, ar kuriem jāsaskaņo topogrāfiskie plāni konkrētās teritorijās, publicē Pašvaldības tīmekļvietnē [www.adazi.lv](http://www.adazi.lv).
5. Inženiertīklu turētāja saskaņojums nedrīkst būt vecāks par sešiem mēnešiem brīdī, kad topogrāfiskais plāns tiek iesniegts pārbaudei un reģistrācijai datubāzē.
6. Ja inženiertīklu turētājs vēlas konkrētās teritorijās skaņot savus inženiertīklus, tad Pašvaldībai izvērtēšanai iesniedz dokumentus vektordatu formā par inženiertīklu piederību un informāciju par inženiertīklu objektiem un skaņojuma teritoriju.
7. Pārbaudot topogrāfiskās informācijas atbilstību normatīvajos aktos noteiktajām prasībām, datubāzes turētājs 10 darbdienu laikā no topogrāfiskās informācijas un samaksas saņemšanas dienas reģistrē topogrāfisko informāciju datubāzē, uz plāna norādot reģistrācijas informāciju (datumu un reģistrācijas numuru), vai atsaka reģistrāciju, norādot pamatojumu, un nosūta attiecīgo datni mērniekam vai komersantam labojumu veikšanai.
8. Ja būvniecības laikā konstatēts, ka apakšzemes inženiertīklu novietojums vai apzīmējums apvidū neatbilst reģistrētajā topogrāfiskajā plānā attēlotajai situācijai, mērnieks vai komersants iesniedz datubāzes turētājam informāciju par neatbilstībām (konkrētā inženiertīkla uzmērījumu). Ja projektā nav nepieciešamas izmaiņas, tad šos mērījumus var nodot kopā ar jaunās būves izpildmērījuma plānu.
9. Sagatavojot būvju izpildmērījuma plānu par ceļa segumu, tajā uzrāda arī seguma virszemes situācijas elementus (aku vāki, gūlijas, u.tml.).
10. Sagatavojot būvju izpildmērījuma plānu par meliorācijas grāvjiem, to situācijas elementus var uzmērīt saskaņā ar attiecīgo normatīvu prasībām un mērogiem, taču to noformē saskaņā augstas detalizācijas topogrāfiskās informācijas apzīmējumu prasībām, lai topogrāfisko informāciju būtu iespējams reģistrēt datubāzē.
11. Būvvalde nesaskaņo būvprojektus, ja topogrāfiskais plāns vai būvju situācijas plāns nav reģistrēts datubāzē.
12. Objektu pieņemšana ekspluatācijā netiek veikta, ja izpildmērījuma plāns vai būvju nojaukšanas (demontāžas) izpildmērījuma plāns nav reģistrēts datubāzē.
13. Ja jauna inženiertīkla izpildmērījumu plānā norāda arī demontētos inženiertīklus, tad nepiemēro papildu maksu par demontēto posmu. Ja nepieciešams, abus izpildmērījumus var noformēt atsevišķi, bet iesniedz kopā.
14. Saņemot personas rakstveida iesniegumu par būvju situācijas plāna izsniegšanu, datubāzes turētājs izvērtē tā sagatavošanas iespēju. Ja plānu iespējams sagatavot, to izsniedz 10 darbadienu laikā pēc samaksas saņemšanas. Plānu negatavo, ja datubāzē nav informācijas par visu pieprasīto teritoriju, vai arī virszemes stāvoklis apvidū neatbilst datubāzē uzkrātajai topogrāfiskajai informācijai.
15. Būvju situācijas plānu, ko izgatavojis mērnieks, nodod pārbaudei datubāzes turētājam, lai pārbaudītu tā atbilstību normatīvajiem aktiem un ievietotu datubāzē aktuālo topogrāfisko informāciju.
16. Zemes ierīcības projektu grafiskās daļas nodod pārbaudei datubāzes turētājam, lai noteiktu esošo un projektēto ielu sarkano līniju aizsargjoslu atbilstību reālajai situācijai un Pašvaldības plānotajām aizsargjoslu novietnēm, vai arī, lai veiktu to aktualizēšanu.

**III. Ģeotelpiskās informācijas pakalpojumu cenrādis**

1. Ģeotelpiskās informācijas pakalpojumu (turpmāk – pakalpojumi) izcenojumi noteikti cenrādī (pielikumā).
2. Samaksu par pakalpojumiem veic pirms pakalpojuma saņemšanas, pamatojoties uz Pašvaldības izsniegtu rēķinu, tajā norādītajā termiņā un kārtībā. Samaksu var veikt ar pēcmaksu, ja ar datubāzes turētāju ir noslēgts līgums par pakalpojumu apmaksu ar pēcmaksu.
3. Pašvaldībai, kā arī tās iestādēm un kapitālsabiedrībām pakalpojumu sniedz bez maksas. Šādā gadījumā darbu izpildītājs sagatavotās dokumentācijas (plānā, izpildshēmā, projektā, plānojumā, u.c.) rakstlaukumā veic ierakstu par pasūtītāju "Ādažu novada pašvaldība".

**IV. Noslēguma jautājumi**

1. Augstas detalizācijas topogrāfiskā plāna derīguma termiņš ir divi gadi no datuma, kad topogrāfiskais plāns tika saskaņots ar datubāzes turētāju, ja nav notikušas izmaiņas virszemes situācijā un komunikāciju novietojumā.
2. Ar šo noteikumu spēkā stāšanos spēku zaudē Ādažu novada pašvaldības 2010. gada 27. jūlija saistošie noteikumi Nr. 22 „Saistošie noteikumi par Ādažu novada augstas detalizācijas topogrāfiskās informācijas un citas ģeotelpiskās informācijas aprites kārtību Ādažu novadā”.

Pašvaldības domes priekšsēdētājs M.Sprindžuks

Pielikums  
Ādažu novada pašvaldības

2021. gada 22. decembra   
saistošajiem noteikumiem Nr. XXX

**Ģeotelpiskās informācijas pakalpojumu cenrādis\***

|  |  |  |  |
| --- | --- | --- | --- |
| **Nr. p.k.** | **Pakalpojuma veids** | **Mērvienība** | **Cena, EUR\***  **(bez PVN)** |
| 1. | **Topogrāfiskās informācijas izsniegšana (t.sk. ielu sarkano līniju) pieņemšana, pārbaude, ievietošana karšu lapās, reģistrēšana datubāzē un nosūtīšana Pašvaldībai:**  *Cenrādi pielieto arī par būves (ar labiekārtojuma elementiem un/vai inženiertīkliem), kā arī ceļu un grāvju izpildmērījumu plānu pārbaudei, reģistrēšanai datubāzē un nosūtīšanai Pašvaldībai.* | | |
| 1.1. | platībā līdz 0,3 ha (ieskaitot) | 1 objekts | 15,00 |
| 1.2. | platībā no 0,3 ha līdz 0,5 ha (ieskaitot) | 1 objekts | 18,00 |
| 1.3. | platībā no 0,5 ha līdz 1,0 ha (ieskaitot) | 1 objekts | 23,00 |
| 1.4. | platībā no 1,0 ha papildus par katru nākamo ha | 1 objekts | 6,00 |
| 1.5. | ārpus apdzīvotām teritorijām (pilsētām un ciemiem) maksimālā cena par objektu | 1 objekts | 250,00 |
|  | *Piezīme: Ja topogrāfiskais plāns ir starp apdzīvoto un ārpus apdzīvoto teritoriju, tad cenu aprēķina uzmērāmās teritorijas procentuāli lielākajai daļai.* | | |
| 2. | **Izpildmērījuma plāna par inženiertīklu (t.sk. inženiertīklu nojaukšanas) pieņemšana, pārbaude, ievietošana karšu lapās, ievadīšana datubāzē, reģistrēšana un nosūtīšana Pašvaldībai:**  *Ja jauna inženiertīkla izpildmerījumu plānā norāda arī demontētos inženiertīklus, tad par demontēto posmu papildu maksu nepiemēro. Ja nepieciešams, abus izpildmērījumus var noformēt atsevišķi, bet iesniegt kopā.* | | |
| 2.1. | inženiertīklu garums no 0 m līdz 30 m (ieskaitot) | 1 objekts | 7,00 |
| 2.2. | inženiertīklu garums no 31 m līdz 300 m (ieskaitot) | 1 objekts | 9,00 |
| 2.3. | inženiertīklu garums virs 300 m, papildu par katriem nākamajiem 100 m | 1 objekts | 3,00 |
| 2.4. | ārpus apdzīvotām teritorijām (pilsētām un ciemiem) maksimālā cena par objektu | 1 objekts | 250,00 |
| 3. | **Izpildmērījuma plāna par būves nojaukšanu (demontāžu) reģistrēšana datubāzē un nosūtīšana Pašvaldībai.** | 1 objekts | 5,00 |
| 4. | **Galveno būvasu reģistrēšana datu bāzē un nosūtīšana Pašvaldībai.** | 1 zemes vienība | 5,00 |
| 5. | **Izpildmērījuma plāna par būvēm (nodošanai ekspluatācijā) pārbaude:** | | |
| 5.1. | Būves (bez labiekārtojuma elementiem) izpildmērījuma plāna pārbaude (mērvienība - ēka un saistītās būves zemes vienībā līdz 0.3 ha platībai).  *Ja būves izpildmērījuma plānā attēlotās būves platība pārsniedz 0.3 ha, tad cenas noteikšanai piemēro cenrāža 1. punkta nosacījumus.* | 1 objekts | 10,00 |
| 5.2. | Būves (ar labiekārtojuma elementiem vai inženiertīkliem) kā arī ceļu un grāvju izpildmērījuma plāna pārbaude, reģistrēšana datubāzē un nosūtīšana Pašvaldībai - *cenas noteikšanai piemēro cenrāža 1. punkta nosacījumus.* | | |
| 6. | Viena zemes ierīcības projekta grafiskās daļas reģistrēšana, ievadīšana datubāzē (ielu sarkanās līnijas) un nosūtīšana Pašvaldībai (tikai pilsētu, ciemu teritorijām). | 1 objekts | 10,00 |
| 7. | Sertificētas personas sagatavota Būvju situācijas plāna pārbaude un reģistrēšana datubāzē. | 1 objekts | 10,00 |
| 8. | Būvju situācijas plāna izsniegšana\*\*: | | |
| 8.1. | platībā līdz 1 hektāram (ieskaitot) | 1 zemes vienība | 22,00 |
| 8.2. | par katru hektāru virs 1 hektāra | 1 zemes vienība | 6,00 |
| 9. | Datubāzes informācijas izsniegšana (karšu lapas, ielu sarkanās līnijas) zemes vienības robežplānu izgatavošanai vai citu būvniecības darbu vajadzībām, kas nav minēti iepriekšējos punktos. | 1 karšu lapa\*\*\* | 3,00 |
|  | | | |

\* Pakalpojumu izmaksās iekļauta samaksa par informācijas izsniegšanu.

\*\* Pakalpojumā nav iekļautas izmaksas par kadastra informāciju.

\*\*\* 1993. gada topogrāfisko karšu sistēmas (TKS-93) mēroga 1:1000 karšu lapa, 25 ha.

Objekts – topogrāfiskais vai izpildmērījuma plāns, kas noformēts vienā datnē, ar vienotu lappušu numerāciju un attālums starp uzmērītajām teritorijām nav lielāks par 100 m (grafiskās informācijas pārrāvums). Ja attālums ir lielāks par 100 m, to klasificē kā jaunu/atsevišķu objektu.

PASKAIDROJUMA RAKSTS

Ādažu novada pašvaldības 22.12.2021. saistošajiem noteikumiem Nr. XX/2021 “Par augstas detalizācijas topogrāfiskās informācijas un citas ģeotelpiskās informācijas aprites kārtību”

|  |
| --- |
| **Paskaidrojuma raksta sadaļas un norādāmā informācija** |
| **1. Projekta nepieciešamības pamatojums.**  [Ģeotelpiskās informācijas likuma](https://likumi.lv/ta/id/202999-geotelpiskas-informacijas-likums) (turpmāk – Likums) [6. panta](https://likumi.lv/ta/id/202999-geotelpiskas-informacijas-likums#p6) pirmā daļa nosaka, ka pašvaldība savu funkciju izpildei organizē nepieciešamās ģeotelpiskās informācijas iegūšanu un uzturēšanu, kā arī tās izmantošanas kārtību. Likuma [13.](https://likumi.lv/ta/id/202999-geotelpiskas-informacijas-likums#p13) panta sestā daļa nosaka, ka pašvaldība, lai nodrošinātu savu funkciju un uzdevumu izpildi par savu administratīvo teritoriju izveido un uztur augstas detalizācijas topogrāfiskās informācijas datubāzi, veic iesniegtās informācijas pārbaudi, kā arī nosaka augstas detalizācijas topogrāfiskās informācijas iesniegšanas un pieņemšanas kārtību. Likuma [26. panta](https://likumi.lv/ta/id/202999-geotelpiskas-informacijas-likums#p26) trešā daļa un 7.1 daļa nosaka, ka pašvaldības saistošajos noteikumos nosaka maksu par augstas detalizācijas topogrāfiskās informācijas pārbaudi, reģistrāciju datubāzē, sagatavošanu un izsniegšanu no datubāzes, kā arī maksu par tās turējumā esošās ģeotelpiskās informācijas izmantošanu, ģeotelpiskās informācijas pakalpojumiem un maksas piemērošanas kārtību.  [Administratīvo teritoriju un apdzīvoto vietu likuma](https://likumi.lv/ta/id/315654-administrativo-teritoriju-un-apdzivoto-vietu-likums) pārejas noteikumu 17. punktā noteikts, ka 2021. gada pašvaldību vēlēšanās ievēlētā novada pašvaldības dome izvērtē novadu veidojošo bijušo pašvaldību pieņemtos saistošos noteikumus un pieņem jaunus saistošos noteikumus. |
| **2. Īss projekta satura izklāsts.**  Šie saistošie noteikumi (turpmāk – Noteikumi) nosaka augstas detalizētas topogrāfiskās informācijas iesniegšanas, pieņemšanas, pārbaudes, izsniegšanas un atjaunināšanas kārtību Ādažu novada pašvaldības administratīvajā teritorijā, kā arī maksas piemērošanas kārtību par ģeotelpiskās informācijas izsniegšanu. |
| **3. Informācija par plānoto projekta ietekmi uz pašvaldības budžetu.**  Noteikumu īstenošanai finansiāla ietekme uz pašvaldības budžetu nav prognozēta. |
| **4. Informācija par plānoto projekta ietekmi uz sabiedrību (mērķgrupām) un uzņēmējdarbības vidi pašvaldības teritorijā.**  Nav ietekmes. |
| **5. Informācija par administratīvajām procedūrām.**  Noteikumu darbības pārraudzību nodrošinās pašvaldības dome. Noteikumu izpilde neietekmēs tās institūcijas funkcijas un uzdevumus, kura nodrošinās Noteikumu darbības pārraudzību, neradīs papildus slogu administratīvajām procedūrām. |
| **6. Informācija par konsultācijām ar privātpersonām.**  Noteikumu projekts tika izskatīts pašvaldības domes Finanšu komitejā.  Pēc Noteikumu projekta izskatīšanas Finanšu komitejā, tas tika publicēts pašvaldības tīmekļvietnē [www.adazi.lv](http://www.adazi.lv), nodrošinot iespēju sabiedrības pārstāvjiem izteikt priekšlikumus vai iebildumus. |

Pašvaldības domes priekšsēdētājs M.Sprindžuks